[Verkiesingsuitslae] Só lyk Gauteng soverSo lyk die onderskeie partye se steun met 33% van die stemme in Gauteng wat reeds getel is. Bron: OVK Die DA het reeds 828 577 (43,24%) van die stemme en 32 setels gehad. Die ANC het 811 353 (42,34%) van die stemme en 46 setels tot dusver ingewin terwyl die EFF 174 648 (9,11%) van die stemme en drie setels kon verseker. Die VF Plus het 35 060 (1,87%) van die stemme tot dusver gekry. In die Tshwane-metro was 32% van die stemme teen 08:51 getel. Die DA het reeds 233 596 (47,63%) van die stemme en vyf setels ingewin. Die ANC het 191 841 (39,12%) van die stemme en ses setels verseker en die EFF het 44 417 (9,06%) van die stemme verwerf. Die VF Plus het 11 523 (2,35%) van die stemme gekry. In die Johannesburg-metro was 20% van die stemme teen 08:54 getel. Die DA het in daardie stadium 166 467 (45,06%) van die stemme gehad, die ANC 147 003 (39,79%) van die stemme en die EFF 35 138 (9,51%). Die IVP het 6 234 (1,69%) van die stemme verseker. In die Ekurhuleni-metro was 35% van die stemme teen 08:56 getel. Die DA het reeds 259 153 (44,36%) van die stemme en vier setels verseker, die ANC het 248 147 (42,47%) van die stemme en twee setels gehad en die EFF het 46 657 (7,99%) van die stemme gehad. In die Midvaal-munisipaliteit was 94% van die stemme teen 08:40 reeds getel. Die DA het toe reeds 40 943 (59,59%) van die stemme en 10 setels op hom gevestig. Die ANC het 22 001 (32,02%) en drie setels ontvang terwyl die EFF 3 340 (4,86%) van die stemme gekry het. Die VF Plus het 2 123 (3,09%) van die stemme op hom gevestig teen die tyd.